2017.gada \_\_\_.\_\_\_\_\_\_\_ Rīkojums Nr.\_\_\_\_

Rīgā (prot. Nr.\_\_, \_\_\_.§)

**Par Paula Stradiņa Medicīnas vēstures muzeja reorganizāciju un tā struktūrvienības – filiāles ”Jēkaba Prīmaņa Anatomijas muzejs” nodošanu Rīgas Stradiņa universitātei**

1. Saskaņā ar Muzeju likuma 8.panta pirmo daļu un Valsts pārvaldes iekārtas likuma 15.panta trešās daļas 3.punktu ar 2017.gada 1.jūliju reorganizēt veselības ministra pakļautībā esošo tiešās pārvaldes iestādi – Paula Stradiņa Medicīnas vēstures muzejs, atdalot no tās struktūrvienību - filiāli ”Jēkaba Prīmaņa Anatomijas muzejs”, un filiāli ”Jēkaba Prīmaņa Anatomijas muzejs” nodot atvasinātajai publiskajai personai Rīgas Stradiņa universitātei.

2. Noteikt, ka Paula Stradiņa Medicīnas vēstures muzeja filiāles ”Jēkaba Prīmaņa Anatomijas muzejs” pārņemšanas mērķis ir nodrošināt Muzeju likuma 7.panta otrajā daļā noteikto muzejisko funkciju veikšanu Rīgas Stradiņa universitātē.

3. Noteikt, ka Rīgas Stradiņa universitāte ir filiāles ”Jēkaba Prīmaņa Anatomijas muzejs” mantas, saistību, tiesību un lietvedības (arhīva) pārņēmēja.

4. Veselības ministram nedēļas laikā pēc šā rīkojuma stāšanās spēkā izveidot Paula Stradiņa Medicīnas vēstures muzeja reorganizācijas komisiju. Reorganizācijas komisijai veikt filiāles ”Jēkaba Prīmaņa Anatomijas muzejs” materiālo vērtību un finanšu līdzekļu inventarizāciju, noteikt šīs mantas vērtību un saistību apjomu, kā arī nodrošināt filiāles ”Jēkaba Prīmaņa Anatomijas muzejs” mantas un saistību, lietvedības (arhīva) nodošanu Rīgas Stradiņa universitātei saskaņā ar šā rīkojuma 1.punktā noteikto, kā arī pēc muzeja krājuma priekšmetu inventarizācijas pabeigšanas un muzeja krājuma vērtības noteikšanas organizēt muzeja krājuma priekšmetu atsavināšanas procedūru atbilstoši Ministru kabineta 2006.gada 21.novembra noteikumos Nr.956 ”Noteikumi par Nacionālo muzeju krājumu” 32.punktā noteiktajai kārtībai.

5. Noteikt, ka Paula Stradiņa Medicīnas vēstures muzeja filiāles “Jēkaba Prīmaņa Anatomijas muzejs” muzeja krājuma īpašuma tiesības Rīgas Stradiņa universitātei tiek nodotas uz laiku, kamēr Rīgas Stradiņa universitāte nodrošina tā izmantošanu muzejisko funkciju veikšanai. Gadījumā, ja Rīgas Stradiņa universitāte nolemj izbeigt muzejisko funkciju veikšanu, tad filiāles ”Jēkaba Prīmaņa Anatomijas muzejs” muzeja krājums ir atgriežams valsts īpašumā.

6. Ar reorganizāciju saistītos izdevumus segt no Paula Stradiņa Medicīnas vēstures muzeja likumā ”Par valsts budžetu 2017.gadam” piešķirtajiem valsts budžeta līdzekļiem.

Ministru prezidents Māris Kučinskis

Veselības ministre Anda Čakša

Iesniedzējs: Veselības ministre Anda Čakša

Vīza: Valsts sekretārs Kārlis Ketners